కమెడియన్గా తనదైన బాణీ పలికించిన సుధాకర్ ఒకప్పుడు హీరోగానూ మురిపించారు.ఈ రోజు సుధాకర్ పుట్టినరోజు- ఈ సందర్భంగా సుధాకర్కు శుభాకాంక్షలు తెలుపుతూ చిత్రసీమలో ఆయన సాగిన తీరును గుర్తు చేసుకుందాం. తెలుగునాట పుట్టినా తమిళనాట ఆరంభంలో హీరోగా విజయకేతనం ఎగురవేశాడు సుధాకర్.ఆ తరువాత మాతృభాష తెలుగులో కథానాయకునిగా కదం తొక్కాలని ప్రయత్నించాడు.ఆ ప్రయత్నం సజావుగా సాగకపోవడంతో రూటుమార్చి కేరెక్టర్ యాక్టర్గా, విలన్గా, కమెడియన్గా విభిన్న పాత్రలతో అలరించాడు... అన్నింటా మంచి మార్కులు సంపాదించి ఆదరణ పొందాడు సుధాకర్. సుధాకర్ ఎన్ని విభిన్న పాత్రలు పోషించినా, ఆయనకు హాస్యనటుడిగానే మంచి గుర్తింపు లభించింది.సుధాకర్ కామెడీతో అనేక చిత్రాలు కలెక్షన్ల వర్షంలో తడిశాయి.నటునిగానే కాకుండా నిర్మాతగానూ సుధాకర్ కొన్ని చిత్రాలను నిర్మించాడు. అందులో ఆయనకు సంతృప్తిని కలిగించిన చిత్రం మిత్రులతో కలసి చిరంజీవి హీరోగా నిర్మించిన 'యముడికి మొగుడు'... తమిళ, తెలుగు చిత్రాల్లో తనదైన నటనతో ఆకట్టుకున్న సుధాకర్ కొంతకాలం కోమాలోనూ ఉన్నారు.ఇప్పుడు కోలుకున్న సుధాకర్ మరిన్ని వసంతాలు చూస్తూ ఆనందంగా సాగిపోవాలని ఆశిద్దాం.
kamedianga tanadaina baanii palikinchina sudhakar okappudu heerogaanuu muripinchaaru.ee roju sudhakar puttinaroju- ee sandarbhamgaa sudhaakarku subhaakaankshalu teluputuu chitraseemalo aayana saagina teerunu gurtu chesukundam. telugunaata puttina tamilanaata aarambhamlo heeroga vijayaketanam eguravesadu sudhakar.aa taruvaata matrubhasha telugulo kathaanaayakunigaa kadam tokkaalani prayatninchaadu.aa prayatnam sajavuga saagakapovadamto rootumaarchi carector actorga, vilangaa, kamedianga vibhinna paatralatoe alarinchaadu... anninta manchi maarkulu sampaadinchi aadarana pondaadu sudhakar. sudhakar enni vibhinna paatralu pooshinchinaa, aayanaku haasyanatudigaane manchi gurtimpu labhinchindi.sudhakar kaamediitoe aneka chitraalu kalekshanla varshamlo tadisai.natunigaane kakunda nirmaatagaanuu sudhakar konni chitraalanu nirminchaadu. andulo aayanaku santruptini kaliginchina chitram mitrulatho kalasi chiranjeevi heeroga nirminchina 'yamudiki mogudu'... tamila, telugu chitraallo tanadaina natanatho aakattukunna sudhakar kontakaalam komalonu unnaaru.ippudu kolukunna sudhakar marinni vasantaalu chustuu aanandamgaa saagipovaalani aasiddaam.